Mario Vargas Llosa

Mario Vargas Llosa celým menom Jorge Mario Pedro Vargas Llosa (* 28. marec 1936, Arequipa – † 13. apríl 2025, Lima) bol peruánsky prozaik – románopisec. Vo svojich dielach opisoval prostredie rodného Peru, jeho sociálny profil v prostrediach mesta, vidieka a prírody. Jeho dielo bolo ocenené v roku 2010 Nobelovou cenou za literatúru.

Bol tiež aktívny v peruánskej politike. Jeho politické názory sa pohybovali medzi komunizmom a liberalizmom. Podporoval kubánsky režim Fidela Castra. V roku 1990 kandidoval za prezidenta vo voľbách za politickú pravo-stredovú formáciu v Peru – el Frente Democrático (FREDEMO). Bol to španielsky píšuci autor.

 Život 
Od 14 rokov študoval na vojenskej akadémii v Lime, čo poznačilo i jeho tvorbu, menovite tému prvého románu Mesto a psi. Zároveň študoval aj na Univerzite San Marcos v Lime a paralelne pracoval v rôznych profesiách: v literárnej revue a v komerčnom žurnále. Počas štúdií prenikol do komunistického hnutia, no stal sa jeho kritikom, hlavne bol proti stalinizmu. Počas kubánskej revolúcie oživil svoje revolučné názory a stál na strane Fidela Castra. V roku 1958 dosiahol doktorát na univerzite v Madride, kde mohol študovať vďaka štipendiu. Za novelu Židia dostal cenu Prix Leopoldo Alas a mohol sa odsťahovať do Paríža. Tu sa oženil s manželkou svojho strýka o 18 rokov staršou. Z tohto vzťahu získal inšpiráciu na napísanie románu La Tía Julia y el escribidor (Teta Júlia a škrabák). Neskôr sa druhýkrát oženil so sesternicou Patriciou Llosa, s ktorou mal tri deti.

 Politické aktivity 
Bol priťahovaný komunizmom v období svojich štúdií. Kubánska revolúcia sklamala jeho očakávania a priklonil sa k liberalizmu. Jeho postoj je hodnotený Serge Audierom z parížskej univerzity ako veľmi liberálny. Jeho intelektuálny vývoj bol ovplyvnený čítaním troch autorov: Karl Popper, Friedrich Hayek a Isaiah Berlin. Llosa založil v Peru liberálne hnutie Libertad.

Bol liberálnym kandidátom na prezidentské voľby v Peru v roku 1990. V druhom hlasovaní bol porazený Albertom Fujimorim. Odsťahoval sa do Španielska, do Madridu. Vláda Felipeho Gonzáleza mu udelila druhé občianstvo – španielske – v roku 1993. Na konferencii v roku 2010, 7. decembra, ako laureát Nobelovej ceny vyhlásil: „Ľúbim Španielsko tak ako Peru a moja vďačnosť je veľká. Bez Španielska by som nestál na tejto tribúne.“

V roku 2007 sa stal zakladajúcim členom strany Jednota, pokrok a demokracia (UPyD), ktorá je samodefinovaná ako strana progresu.

 Dielo 
Spolu so spisovateľmi Juliom Cortázarom, Carlosom Fuentesom, Gabrielom Garcíom Márquezom a José Donosom patril Mario Vargas Llosa do hnutia latinskoamerickej literárnej konjunktúry šesťdesiatych rokov. Ich štýl je vizionársky a bohatý na rozmanitosť výrazov. Je vyhľadávaný čitateľmi na celom svete, pretože odráža komplexnosť politického a umeleckého života na juhoamerickom kontinente. Výraznými črtami tohto života je hlavne malebnosť, kontrastnosť a paradoxnosť.

Llosa redigoval svoj prvý román Mesto psov v roku 1963 v Paríži. Priniesol mu popularitu a renomé v literárnom svete. Román bol preložený do temer dvadsiatich jazykov. Témou je život kadetov vojenskej školy v Lime, ktorých nazývali psi. Llosa je pozývaný na prednášky a konferencie na mnohých svetových univerzitách. Časťou kritiky je označovaný ako autor romantického vrenia. Jeho príbehy majú historický juhoamerický rámec. Vyznačujú sa dramatickým napätím, iróniou a ľubozvučným vyjadrovaním. Tematicky spracováva ľudové povesti a obdobie vojenských diktatúr. V románe Zelený domMario Vargas Llosa: Zelený dom, Nakladateľstvo PRAVDA, 1982, slovenský preklad Dr. Oľga Hlaváčová, doslov Jarmila Srnenská, 1.vydanie,407 strán z roku 1966 opisuje život v peruánskom pralese a v mestečku Piura.

Medzi jeho dôležité diela patria aj romány Rozhovor v katedrále a Pantaleón a návštevníčky. Sú satirou fanatického militarizmu a religionizmu v Peru. Román Vojna konca sveta, ktorý pojednáva o brazílskej politike 19. stor., dosiahol veľký úspech a uznanie u publika a kritiky. Jeho román Kto zabil Palomina Molera sa zaoberá násilím v peruánskej politike. V 70. rokoch 20. storočia publikoval predovšetkým dva komornejšie ladené romány, eseje a memoáre.

 Tvorba 

 Romány 
 Židia, Los jefes, 1959 (Les Caïds, in Les Chiots, suivi de Les Caïds, 1974)
 Mesto a psi, La ciudad y los perros, 1963 (La Ville et les chiens, 1966), prix Biblioteca Breve, prix espagnol de la critique
 Zelený dom, La casa verde, 1965 (La Maison verte), prix Rómulo Gallegos
 Los cachorros, 1967 (Les Chiots, in Les Chiots, suivi de Les Caïds, 1974)
 Rozhovor v katedrále, Conversación en La Catedral, 1969 (Conversation à la cathédrale, 1973)
 Pantaleón a návštevníčky, Pantaleón y las visitadoras, 1973 (Pantaleón et les visiteuses, 1975)
 Teta Júlia a škrabák, La tía Julia y el escribidor, 1977 (La tante Julia et le scribouillard, 1980)
 Vojna konca sveta, La guerra del fin del mundo, 1981 (La Guerre de la fin du monde, 1983)
 Historia de Mayta, 1984 (Histoire de Mayta, 1986)
 Kto zabil Palomina Molera?, ¿Quién mató a Palomino Molero?, 1986 (Qui a tué Palomino Molero ?, 1987)
 Rozprávač, El hablador, 1987 (L'Homme qui parle, 1989)
 Elogio de la madrastra, 1988 (Éloge de la marâtre, 1990)
 Lituma en los Andes, 1993 (Lituma dans les Andes, 1996), prix Planeta
 Zošity Dona Rigoberta, Los cuadernos de don Rigoberto, 1997 (Les Cahiers de Don Rigoberto, 1998)
 La Fiesta del chivo, 2000 (La fête au bouc, 2002)
 Raj – trochu príliš ďaleko, El paraíso en la otra esquina, 2003 (Le Paradis – un peu plus loin, 2003)
 Travesuras de la niña mala, 2006 (Tours et détours de la vilaine fille, 2006)
 Ma parente d'Arequipa, octobre 2009 (L'Herne)
 Ako som prežil svoj strach v lietadle, Comment j'ai vaincu ma peur de l'avion, octobre 2009 (L'Herne)
 El sueño del celta (es), novembre 2010, inspiré par la vie de Roger Casement

 Referencie 

 Iné projekty 

 Externé odkazy 
 Videozáznam s Mario Vargas Llosa

 Zdroj 


Kategória:Peruánski spisovatelia
Kategória:Španielski spisovatelia
Kategória:Peruánski novinári
Kategória:Peruánski politici
Kategória:Literatúra v Peru
Kategória:Nositelia Radu čestnej légie
Kategória:Držitelia Cervantesovej ceny
Kategória:Nositelia Nobelovej ceny za literatúru
Kategória:Španielski nositelia Nobelovej ceny
Kategória:Členovia Francúzskej akadémie
Kategória:Členovia American Academy of Arts and Sciences